વાળને ઘણી રીતે બાંધી શકો છો. એમાં તમે સાગરચોટી પણ બાંધી શકો છો. સાગરચોટી ન બાંધવી હોય તો તમે વાળમાં પાછળની બાજુએ નાનો અંબોડો પણ વાળી શકો છો. સાઇડ અંબોડો પણ સારો લાગે. એમાં કાન પાસે પોની બાંધવી અને એનો ચોટલો કરીને અંબોડો બાંધવો. એ સિવાય તમે લો બન પણ બાંધી શકો છો જેમાં વાળને અંબોડો કરી એમાં નેટ બાંધવી. વરસાદમાં જો તમારે કોઈ ફંક્શન અટેન્ડ કરવાનું હોય તો તમે મિલ્કમેઇડ બ્રેઇડ પણ ટ્રાય કરી શકો છો જેમાં વાળના બે અલગ-અલગ ભાગ પાડી બન્ને બાજુ ચોટલા વાળી શકો. એ ચોટલાને રબરબૅન્ડ સાથે બાંધી દેવા. એ પછી એક ચોટલાને બીજી બાજુ લઈ જઈને પિન સાથે બાંધી દેવો. આમ બીજી સાઇડના ચોટલાને પણ ટ્રાય કરવું. એ સિવાય તમે સાઇડ-બ્રેઇડ પોનીટેઇલ પણ ટ્રાય કરી શકો છો. એમાં વાળને પહેલાં કપાળથી ઉપરના વાળને અલગ કરી દઈ બાકીના વાળને પોની બાંધવા માટે રહેવા દો. એ પછી જે વાળ અલગ કર્યા હોય એની ચોટલી બાંધો અને વાળને પોની સાથે બાંધી દો. તમે પોનીને પહેલાં રબરબૅન્ડથી પણ બાંધી શકો છો. એ પછી તમે બ્રેઇડને એની સાથે જૉઇન્ટ કરી શકો છો. વરસાદમાં બની શકે તો વાળને નૅચરલ લુક જ આપવો.